શીર્ષક: ઉત્તર પ્રદેશમાં માયાવતી-અખિલેશ હવે સાથે નહીં સામ-સામે, પેટાચૂંટણી અલગ લડશે\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
બસપા પ્રમુખ માયાવતીએ કહ્યું કે જ્યારથી સપા-બસપા ગઠબંધન થયું છે ત્યારથી અખિલેશ અને ડિમ્પલ યાદવે મને દિલથી સન્માન આપ્યું છે. મેં પણ જૂની ફરિયાદોને વિસારી દઈને મોટાં હોવાને નાતે એમનું પરિવાર જેમ જ સન્માન કર્યું છે. 

માયાવતીએ કહ્યું કે અમારા સંબંધો ફક્ત રાજકીય સ્વાર્થ માટે નથી બન્યા પરંતુ રાજકીય મજબુરીઓને નજઅંદાજ કરી શકાય એમ નથી. 

લોકસભાની ચૂંટણીમાં આવેલાં પરિણામોને ટાંકીને એમણે કહ્યું કે ખૂબ દુઃખ સાથે કહેવું પડે છે કે સપાને યાદવબહુમતીની બેઠકો ઉપર પણ મતો નથી મળ્યા. યાદવ બહુમતવાળી બેઠકો ઉપર સપાના મજબુત ઉમેદવારો હારી ગયા છે.

સમાજવાદી પાર્ટીમાં સુધારણાની જરૂરિયાત

માયાવતીએ કન્નોજમાં ડિમ્પલ યાદવ અને બદાયુમાં ધમેન્દ્ર યાદવની હારનો ઉલ્લેખ કરીને કહ્યું કે આ આપણને ઘણું વિચારવા માટે મજબુર કરે છે. 

માયાવતીએ ગત લોકસભામાં ચૂંટણીમાં ઈવીએમમાં ગરબડી હોવાનો દાવા સાથે એમ પણ કહ્યું કે તે છતાં હાર આવી ન હોવી જોઈએ. 

માયાવતીએ સમાજવાદી પાર્ટી પર અંદરથી પ્રહાર થયો હોવાની વાત કહી. 

એમણે એમ પણ કહ્યું કે જે ધ્યેય સાથે આ ગઠબંધન કરવામાં આવ્યું હતું તે સફળ નથી રહ્યું. 

માયાવતીએ સમાજવાદી પાર્ટીમાં સુધારણાની જરૂરિયાત હોવાનું જણાવ્યું.

જોકે, એમણે કહ્યું કે જો મને લાગશે કે સપા પ્રમુખ પોતાના લોકોને એક સાથે લાવી શકે છે તો અમે ચોક્કસ આગળ સાથે ચાલીશું પરંતુ જો અખિલેશ આમાં સફળ નહીં થઈ શકે તો પછી અમારું એકલાં આગળ જવું જ બહેતર રહેશે. 

એમણે સપા સાથેના જોડાણમાં આ બ્રેક અસ્થાયી ગણાવી હતી. 

ઉલ્લેખનીય છે કે ગઈકાલે માયાવતીએ ઉત્તર પ્રદેશમાં આગામી પેટાચૂંટણી બસપા એકલી લડશે એવી વાત કરી હતી.

આગામી સમયમાં ઉત્તર પ્રદેશમાં વિધાનસભાની 11 બેઠકો પર પેટાચૂંટણી થવાની છે. 

સમાજવાદી પાર્ટી એકલી લડશે - અખિલેશ યાદવ

માયાવતીની પત્રકાર પરિષદ પછી સપાના પ્રમુખ અખિલેશ યાદવે કહ્યું કે જે ગઠબંધન તૂટવાંની વાત છે એના પર હું વિચારીને નિર્ણય કરીશ. 

અખિલેશ યાદવે આગામી પેટાચૂંટણી સમાજવાદી પાર્ટી એકલી લડશે એમ પણ કહ્યું. 

એમણે કહ્યું કે જો ગઠબંધન તૂટે છે તો આગામી પેટાચૂંટણી અમે અમારી મેળે લડીશું અને એ અંગે વિચારણા કરવામાં આવશે.

તમે અમને ફેસબુક, ઇન્સ્ટાગ્રામ, યૂટ્યૂબ અને ટ્વિટર પર ફોલો કરી શકો છો